MEGJEGYZÉSEK A POLYTRICHUM OHIOÉNSE ÉS P. DECIPIENS ISMERETÉHEZ. 89 



A szerzők leírása világos, tiszta és olyan, a melyet összetévesztenünk 

 nem lehet; különösen a lamella »tetősejt«-jeire vonatkozó leírások lényeges meg- 

 különböztető jellegül szolgálnak, és ezek alapján szó sem lehet arról, hogy a 

 P. ohioense és a P. decipiens egy és ugyanaz volna. 



A szerzők anatómiai különbséget a lamella »tetősejt«-jein találtak, de 

 vizsgálataim alapján még nagyon lényeges, és nagy különbségeket említek 

 tárgyalásom folyamán, amelyek még jobban megkülönböztethetővé teszik e 

 két fajt. 



Jellemző különbség mlíthető a lemez szélét illetőleg a Polylr. ohioense 

 és Polytr. decipiens között; t. i. míg a Polylr. ohioense levéllemezének a 

 fölfelé álló — lamella- kkal meg nem rakott — széle alacsony (21. rajz 1.) 

 és olyan, mely a lamella-k fölé nem nyúlik, addig a Polylr. decipiens levele 

 lemezének a széle mindig túlér a lamellákon (21. rajz 2., 22. rajz), azok fölé 

 emelkedik. * 



22. rajz. Polytrichitm decipiens levél-keresztmetszet, közel a csúcshoz; a levél fonákán 



kifejlődött »fogakkal<!:. 



A »tetősejt«-ek jellemző alakja mellett ez is egyik különbség, melyről 

 említést egyik munkában sem találunk. 



Tetemes különbség van a levelek vezetőnyalábjának a szerkezetében ; 

 erről említést szintén nem találunk az irodalomban. 



Ha a levelek középső részéből készítünk keresztmetszetet, különb- 

 séget találunk a levéllemez széle felé ama területen, amelyen még lamella-k 

 vannak. T. i. mig a P. decipiens levelén levő lamella-k fokozatosan mind- 

 inkább alacsonyabbakká válnak, fokozatosan eltörpülnek, ama sejtek alatt, 

 amelyeken ülnek és a fonák felé eső legkülső sejtréteg fölött, a levél 

 szélétől már jó távolságban nem látunk háncs-köteget beékelődni (21. rajz 2.); 

 a levéllemeznek ez a része csak kétrétegű. Ellenben a P. ohioense-n (21. rajz 1.) 

 a lamella-k alapi sejtje és a fonákon levő felbőrsejtek közé közel egész a 

 levéllemez széléhez még mindig találunk háncsköteget beékelve. 



E különbség bár feltűnő a levél középső részéből készített kereszt- 

 metszeten, de általánosítanunk mégsem lehet, mert pl, ha a P. decipiens leve- 



* H. Lindberg vázlatán (Taf. IV. Fíg, Id, 4d) e különbség látható ugyan, 

 de megemlítést nem tesz róla a szövegben. 



